แรงขาย “บลูชิพ” ฉุด SET เช้าร่วง 9 จุด หลัง “ฟุซซี่” ลดน้ำหนักหุ้นไทย-บาทอ่อนกดดัน
ตลาดหุ้นไทยเช้านี้ลบ 9 จุด กังวลเฟดเร่งขึ้นดอกเบี้ย-น้ำมันลดกดดันหุ้นพลังงาน รวมถึงปัจจัยเงินบาทอ่อนค่าใกล้แตะ 37 บาท/ดออลาร์สหรัฐฯ ทำให้มีแรงขายต่างชาติกดดันดัชนี รวมถึงฟุซซี่ปรับลดน้ำหนักหุ้นไทย
ตลาดหุ้นไทยเช้านี้ลบ 9 จุด กังวลเฟดเร่งขึ้นดอกเบี้ย-น้ำมันลดกดดันหุ้นพลังงาน รวมถึงปัจจัยเงินบาทอ่อนค่าใกล้แตะ 37 บาท/ดออลาร์สหรัฐฯ ทำให้มีแรงขายต่างชาติกดดันดัชนี
16 ก.ย. 2565

ผู้สื่อข่าวรายงานว่า ณ เวลา 10:43 น. ดัชนีตลาดหุ้นไทยอยู่ที่ระดับ 1,633.62 จุด ลบ 8.71 จุด หรือ 0.53% มูลค่าการซื้อขาย 23,791.02 ล้านบาท
ด้านนายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้แกว่งลงตามตลาดหุ้นเอเชียที่ปรับลงตามตลาดหุ้นสหรัฐฯ รับความกังวลการเกิด Recession ในสหรัฐฯ จากการเดินหน้าเร่งขึ้นดอกเบี้ยของเฟด เพื่อต่อสู้กับเงินเฟ้อ ส่งผลดอลลาร์สหรัฐฯแข็งค่าต่อเนื่อง และค่าเงินบาทอ่อนค่าใกล้แตะ 37 บาท/ดออลาร์สหรัฐฯ ทำให้มีแรงขายต่างชาติยังกดดันดัชนี ประกอบกับราคาน้ำมันลดลงกดดันต่อหุ้นพลังงาน และตลาดยังมองข้ามปัจจัยบวกของตัวเลขเศรษฐกิจสหรัฐฯที่ออกมา พร้อมให้แนวต้าน 1,650-1,655 จุด แนวรับ 1,630-1,635 จุด
รวมถึงประเด็น FTSE Rebalance ประกาศรายชื่อหุ้นเข้าออกใหม่ในดัชนี FTSE ที่จะมีผลวันที่ 16 ก.ย.65 และปรับลดน้ำหนักตลาดหุ้นไทย